 Wakhtigii uu xilka la wareegayey madaxweyne Siillaanyo, xafladii xil-wareejinta ayuu dadkii ka dhexkacay mid ka mid ah hogaanka dhaqanka ee Boorama, waxaanu si cad u yidhi hadal kaftan iyo murti xambaarsan oo u dhignaa sidan Isaaqow laba ogaada, kow horta kursigii waanagaa wareejinay, laba caydiina waanu wareejinay, ee cayda ha u dulqaataan beesha kursiga fuushay, sidaasi oo kale Sacad Muuse ha u dulqaato cayda iyo canaanta kursigu leeyahay. 